
转讜住驻讜转





	讞诪砖转 专讘注讬诐 拽诪讞. 专砖''讬 诇讗 讙专住 讜注讜讚 诪砖讜诐 讚讞诪砖讛 诇讜讙讬谉 爪讬驻讜专讬诐 讘爪诪爪讜诐 讛讜讬 讻注讬住转 诪讚讘专 讜专''转 诪驻专砖 讚讛讬讬谞讜 讻专' 讬讜住讬 讚讗诪专 讘驻''拽 讚砖讘转 (讚祝 讟讜.) 讞诪砖讛 驻讟讜专讬诐 讞诪砖讛 讜注讜讚 讞讬讬讘讬谉 讜讛讬讬谞讜 讟注诪讗 讚专' 讬讜住讬 讚诇讗讞专 讛驻专砖转 讞诇讛 讘注讬谞谉 砖讬注讜专 注专讬住讜转讬讻诐: 诇讗 砖谞讜 讗诇讗 讻讻专讜转 砖谞讜砖讻讜转 讝讜 讗转 讝讜. 转讬诪讛 讚诇讗 诪砖诪注 讛讻讬 讘诪住讻转 讞诇讛 (驻''讘 诪砖谞讛 讚) 讚转谞谉 讛注讜砖讛 注讬住转讜 拽讘讬谉 驻讟讜专 诪谉 讛讞诇讛 注讚 砖讬砖讜讻讜 专讘讬 讗诇讬注讝专 讗讜诪专 讗祝 讛专讜讚讛 讜讻讜' 讗诇诪讗 诇讗 讘注讬 专' 讗诇讬注讝专 砖讬砖讜讻讜 讜讗讬 诇讗 讙专住 讗祝 讗转讬 砖驻讬专 讚诪爪讬 诇诪讬诪专 讚讘注讬 转专转讬 砖讬砖讜讻讜 讜讬转谞诐 诇住诇:





专讘讬谞讜 讞谞谞讗诇

讗诪专 专讘 讬讜住祝 讛谞讬 谞砖讬 讚讬讚谉. 讻诇讜诪专 讘谞讬 讘转讗讬 谞讛讙讜 诇诪讬驻讗 拽驻讬讝讗 拽驻讬讝讗 讘驻住讞 砖讛讜讗 诪拽讘讗 诪诇讜讙谞讗讛 讜讗诪专 诇讛讜 讗讘讬讬 谞转专讞拽讜 诪讗讬住讜专 讚讞诪抓 讜讗驻拽注讜 转讜专转 讞诇讛. 讗诪专 诇讬讛 诇讗 诪驻拽注讬谞谉 诪讞诇讛 讗诇讗 注讘讚讬谉 讻专' 讗诇讬注讝专 讚转谞谉 专' 讗诇讬注讝专 讗诪专 讛专讜讚讛 讜谞讜转谉 诇住诇 讛住诇 诪爪专驻谉 诇讞诇讛 讜讗诪专 专讘 讬讛讜讚讛 讗诪专 砖诪讜讗诇 讛诇讻讛 讻专讘讬 讗诇讬注讝专 讘讻讻专讜转 砖谞讜砖讻讜转 讝讜 讗转 讝讜 讜谞专讗讜转 讻讗诇讜 谞讻谞住讜转 讝讜 讘转讜讱 讝讜 讜讗驻讬' 讘注谞讬谉 砖讗讬谉 谞讜砖讻讜转 讛住诇 诪爪专驻谉:




讘注讬 专' 讬专诪讬讛 讟讘诇讗 砖讗讬谉 诇讛 诇讘讝讘讬讝. 驻讬专讜砖 诇讘讝讘讬讝 诪住讙专转 诪讛讜 诪讬 诪爪专驻谉 诇讞诇讛 讚讗讜讬专 讻诇讬 诪爪专祝 讜讛讗 讗讬讻讗 讗讜讬专 讗讜 讚诇诪讗 转讜讱 讻诇讬 诪爪专祝 讜讛讗 诇讬转 诇讬讛 转讜讱 讜注诇转讛 讘转讬拽讜:




转谞讬讗 专讘讬 讗诇讬注讝专 讗讜诪专 讛住诇 诪爪专驻谉 诇讞诇讛 讜拽讬讬诪' 诇谉 讻讜转讬讛 专' 讬讛讜砖注 讗讜诪专 转谞讜专 诪爪专驻谉 专砖讘"讙 讗讜诪专 讻讻专讜转 谞讜砖讻讜转 讝讜 讗转 讝讜 诪爪讟专驻讜转:




诪转谞讬' 专"讙 讗讜诪专 砖诇砖 谞砖讬诐 诇砖讜转 讻讗讞转 讜讗讜驻讜转 讘转谞讜专 讗讞讚 讝讜 讗讞专 讝讜 讜讝讜 讗讞专 讝讜 讗注"驻 砖讻讜诇谉 (诇砖讜) [讬讗驻讜] 讘转谞讜' 讗讞讚 讗讞转 诪住讬拽讛 讛转谞讜专 讜讗讜驻讛 讜讛砖谞讬讛 讗讞专讬讛 讜讛砖诇讬砖' 讗讞专讬讛 讜拽诪"诇 讗注"驻 砖讬讛讗 讛讘爪拽 砖讜讛讛 讻讚讬 砖诇砖讛 讛住拽讜转 讜砖转讬 讗驻讬讜转 讗讬谞讜 讘讗 诇讬讚讬 讞诪讜抓 讜讟讜讘 诇注砖讜转 讻讱 讗讘诇 讗专讘注 谞砖讬诐 诇诇讜砖 讻讗讞转 诇讗 谞转讘专专 讻讬 讛转讬专 专砖讘"讙 诇诇讜砖 诇拽讟祝 讜诇讗驻讜转 讗砖讛 讗讞转 讜讛讗讞专转 砖诇砖讛 注诪讛 诪诪转谞转 诇讛:




讜讞讻诪讬' 讗讜诪专讬诐 砖诇砖 谞砖讬诐 注讜住拽讜转 讘讘爪拽 讗讞转 诇砖讛 讜讻砖转转讞讬诇 诇注专讜讱 讗讞专转 诇砖讛 讜讝讛 砖注讜专讻转 诪住讬拽讛 讜讗讜驻讛 讜讝讜 砖诇砖讛 讗讞专讬讛 注讜专讻' 讜讻砖转转讞讬诇 讛专讗砖讜谞讛 诇讗驻讜转 讜讛砖谞讬' 诇注专讜讱 诪转讞诇转 讛砖诇讬砖讬转 诇诇讜砖 谞诪爪讗转 讘讘转 讗讞转 讛专讗砖讜谞讛 讗讜驻讛 讜讛砖谞讬讛 注讜专讻转 讜讛砖诇讬砖讬转 诇砖讛 讜讗讬谉 讗讞转 诪讛谉 诪诪转谞转 诇讞讘专转讛 讗诇讗 讻讜诇谉 注讜住拽讜转 讜讝讜 讛讬讗 砖砖谞讬谞讜 讘讞讬爪讜谞讛 诇砖讛 讛讬讗 诪拽讟驻转 讜讞讘专转讛 诇砖讛 转讞转讬讛 诪拽讟驻转 讛讬讗 讗讜驻讛 讜讞讘专转讛 诪拽讟驻转 转讞转讬讛 [讜讛砖诇讬砖讬转 诇砖讛] 讗讜驻讛 讛讬讗 诇砖讛 讜讞讘专转讛 讗讜驻讛 转讞转讬讛 [讜讛砖诇讬砖讬转 诪拽讟驻转] 讜讞讜讝专讜转 讞诇讬诇讛 讻诇 讝诪谉 砖注住讜拽讜转 讘讘爪拽 讗讬谞讜 讘讗 诇讬讚讬 讞诪讜抓:




专' 注拽讬讘讗 讗讜诪专 诇讗 讻诇 讛谞砖讬诐 讜诇讗 讻诇 讛注爪讬诐 讜诇讗 讻诇 讛转谞讜专讬诐 砖讜讬谉 讝讛 讛讻诇诇 转驻讞 转诇讟讜砖 讘爪讜谞谉 讜讬砖 讗讜诪专讬诐 转驻讞:




砖讬讗讜专 讬砖专祝 讜讛讗讜讻诇讜 驻讟讜专 住讚讜拽 讬砖专祝 讜讛讗讜讻诇讜 讞讬讬讘 讻专转 讻讜' 讘诪砖谞转谞讜 砖谞讛 诇谞讜 讚讘专讬 专' 诪讗讬专 讘诇砖讜谉 讞讻诪讬诐 讜讘讘专讬讬转讗 砖谞讛 诇谞讜 讚讘专讬 专' 诪讗讬专 讘诇砖讜谉 讞讻诪讬诐 诇专讘讬 讬讛讜讚讛 讛砖讬讗讜专 讻拽专谞讬 讞讙讘讬诐 讜讛住讚讜拽 砖谞转注专讘讜 住讚拽讬讜 讝讛 讘讝讛 讜诇专' 诪讗讬专 砖讬讗讜专 砖讛讻住讬驻讜 驻谞讬讜 讻讗讚诐 砖注诪讚讜 砖注专讜转讬讜 住讬讚讜拽 讻拽专谞讬 讞讙讘讬诐 诪"讟 砖讗讬谉 诇讱 住讚拽 诪诇诪注诇讛 砖讗讬谉 讘讜 讻诪讛 住讚拽讬谉 诪诇诪讟讛 讜讘转专讜讬讬讛讜 讛讗讜讻诇讜 讞讬讬讘 讻专转 谞诪爪讗 砖讬讗讜专 讚专' 讬讛讜讚讛 住讬讚讜拽 诇专' 诪讗讬专:
转"专 讗讬 讝讛讜 (住讬讚讜拽) [砖讬讗讜专] 讻拽专谞讬 讞讙讘讬诐 住讬讚讜拽 砖谞转注专讘讜 住讚拽讬讜 讝讛 讘讝讛 讜讝讛 讜讝讛 讛讗讜讻诇讜 讞讬讬讘 讻专转 讜讗拽砖讬' 诪讗谉 砖诪注转 诇讬讛 讚讗讬转 诇讬讛 讛讗讬 住讘专讗 专' 讬讛讜讚讛 讜讻讬 专' 讬讛讜讚讛 诪讞讬讬讘 讗拽专谞讬 讞讙讘讬诐 讻专转 讜讛转谞谉 砖讬讗讜专 讬砖专祝 讜讛讗讜讻诇讜 驻讟讜专 讚讘专讬 讬讛讜讚讛 讜砖谞讬谞' 讗讬诪讗 讝讛 讜讝讛 讻诇讜诪专 讘讬谉 住讬讚讜拽 讻拽专谞讬 讞讙讘讬诐 讘讬谉 住讬讚讜拽 砖谞转注专讘讜 住讚拽讬讜 讝讛 讘讝讛 诇专' 诪讗讬专 讗讞讚 讛讜讗 讻诇 住讚拽 讝讛 讜讝讛 讞讬讬讘 讻专转 讜拽讬"诇 讻专' 诪讗讬专 讚砖谞讛 诇谉 转谞讗 讘诇砖讜谉 讚讞讻诪讬诐 诪转谞讬' 讗专讘注讛 注砖专 砖讞诇 诇讛讬讜转 讘砖讘转 诪讘注专讬谉 讛讻诇 诪诇驻谞讬 讛砖讘转 讚讘专讬 专' 诪讗讬专 专' 讗诇讬注讝专 讗讜诪专 转专讜诪讛 诪诇驻谞讬 讛砖讘转 讜讞讜诇讬谉 讘讝诪谞谉 讜拽讬讬"诇 讻专' 讗诇注讝专 讘专' 爪讚讜拽:






专讬讟讘"讗

讚转谞讬讗 专' 讗诇讬注讝专 讗讜诪专 讗祝 讛专讜讚讛 讜谞讜转谉 讘住诇 诪爪专祝 诇讞诇讛. 讜讻转讘 讛专讬"讟 讝"诇 讜讛讜讗 砖专讜讚讛 诪谉 讛转谞讜专 讜谞讜转谞讜 讘住诇 诇讗诇转专. 讜讛讻讬 诪讜讻讞 诇讬砖' 诪砖诪注 讚讛讗 讚专' 讗诇讬注讝专 注讚讬驻讗 诪讚专' 讬讛讜砖注 讚讻诇 砖讻谉 讘转谞讜专 注爪诪讜 讜讛讗 讗讬驻住讬拽讗 讛讬诇讻转讗 讻专' 讗诇讬注讝专 讜讛住讜讙讬讗 诪讜讻讞转 讚讗讬谉 爪讜专讱 诇爪讬专讜祝 转谞讜专 讜住诇 讗诇讗 讛讬讻讗 讚讗讬谉 砖讬注讜专 讘注讬住讛 讜诪讬讛讜 谞专讗讛 讚讘注讬 讻讜讜谞讛 讝讗转 讻讝讗转 讻讚讬 砖转讛讗 诪谉 讛诪讜拽祝 注"讻 讜专讘讬谞讜 讗诇驻住讬 讝"诇 讗' 讚诇讗 讗讬驻诇讬讙讜 专' 讗诇讬注讝专 讜专' 讬讛讜砖注 讗诇讗 讘讞诇转 讗专抓 讬砖专讗诇 砖讗讬谉 诇讗讜讻诇讛 讗诇讗 讘讟讛专讛 讗讘诇 讞诇转 讞讜抓 诇讗专抓 讛专讬 谞讗讻诇转 讘讟讜诪讗讛 讘讬谉 讘讟讜诪讗转' 讘讬谉 讘讟讜诪讗转 砖讗专 讟讜诪讗讛 讜讗讬讻讗 (谞"诇 讚爪"诇 讜诇讬讻讗, 讛诪注转讬拽) 讗讬住讜专讗 讗诇讗 诇诪讬 砖讟讜诪讗讛 讬讜爪讗转 诪讙讜祝 讘讗讬砖 诪砖讬专讗讛 拽专讬 讜讘讗砖讛 诪砖转专讗讛 讚诐 谞讚讛 讻讚讗诪专 讘讻转讜讘讜转 讗诪专 砖诪讜讗诇 讗讬谉 转专讜诪转 讞讜抓 诇讗专抓 讗住讜专讜转 讗诇讗 诇诪讬 砖讟讜诪讗讛 讬讜爪讗 诪讙讜驻讜 讜讛谞讬 诪讬诇讬 讘讗讻讬诇讛 讗讘诇 讘谞讙讬注讛 诇讗 讗诪专 专讘讬谞讗 讛讬诇讻讱 谞讚讛 拽讜爪讛 诇讞诇讛 讜讗讻讬诇 诇讛 讻讛谉 拽讟谉 讜讗讬 诇讬讻讗 讻讛谉 拽讟谉 注讘讚讬谞谉 讻专"讗 讚讗诪专 诇讗 转拽专讗 讜讻讜' 讜讛讚专 诪驻专砖转 讞诇讛 讗讞专讬转讬 砖诇讗 转砖讻讞 转讜专转 讞诇讛 讜讗讻讬诇 诇讛 讻讛谉 讙讚讜诇 注"讻: 讜讛专讘 讘注诇 讛诪讗讜专 转诪讛 注诇讬讜 讚诪讗讬 讗专讬讗 讻讛谉 拽讟谉 讗驻讬' 讙讚讜诇 讗诐 讟讘诇 诇拽专讬讜. 讜讛专讬"讟 讝"诇 讛讗专讬讱 讘讚讬谞讬 讞诇讛 注讚 诇诪讗讚 讜讻转讘 讘住讜祝 讛注诇讛 讻讬 讚讬谞讜 诇注谞讬谉 驻住拽 讛诇讻讛 诇诪注砖讛 讘讗诇讜 讛诪拽讜诪讜转 讚讘诪拽讜诐 砖谞讛讙讜 讘砖转讬 讞诇讜转 诪驻专讬砖 砖转讬 讞诇讜转 讜讗讬谉 诇讗讞转 砖讬注讜专 讜讘诪拽讜诐 砖谞讛讙讜 讘讞诇转 讛讗讜专 讘诇讘讚 讘讛谞讬 住讙讬 诇讬讛 讜诇注谞讬谉 注讬住转讜 砖诇 驻住讞 讻砖讘讗 诇讛驻专讬砖 讞诇讛 讘讬讜"讟 诪诪砖 讗讬 讗讬讻讗 讻讛谉 拽讟谉 砖拽讬诇 讞讚讗 讘诇讞讜讚 诇诪讬转谉 诇讬讛 讜讗讬 诇讬讻讗 讻讛谉 拽讟谉 讜诇讗 讻讛谉 讙讚讜诇 砖拽讬诇 讞讚讗 讻诇 砖讛讜讗 讘专讬砖 注讬住讛 讜讬讛讬讘 讘谞讜专讗 讚诇讬讻讗 诪砖讜诐 砖讗讬谉 砖讜专驻讬谉 讘讬讜"讟 讚讚讘专 诪讜注讟 讛讜讗 讚诇讗 讞砖讬讘 讜讗讬讚讱 诇讗 诪驻专讬砖 诇讛 讻诇诇 讗诇讗 讗讜讻诇 讜讛讜诇讱 讜讗讞"讻 诪驻专讬砖 讜讗诐 专爪讛 诪驻专讬砖 讜谞讜转谞讛 诇讻诇 讻讛谉 讜讗驻讬' 讛讬讛 讟诪讗 讜讗讬 诇讬讻讗 讻讛谉 讘讗转专讬讛 讗驻讬' 讘讞讜诇 讗讬谉 爪专讬讱 诇讛驻专讬砖 讞诇转 讻讛谉 注讻"诇 讝"诇:



诪转谞讬' 专"讙 讗讜诪专 砖诇砖 谞砖讬诐 诇砖讜转 讻讗讞转 讜讗讜驻讜转 讘转谞讜专 讗讞转 讝讜 讗讞专 讝讜. 讻转讘 讛专讬"讟 讝"诇 诪讚谞拽讟 专"讙 讘诇讬砖谞讗 诇砖讜转 讻讗讞转 诪砖诪注 砖讗讬谉 讗讞转 诪讛谉 诪转注住拽转 讘诇讬砖讛 讬讜转专 诪讞讘讬专转讛 讜专"讙 讗驻讬' 砖诇讗 讘注住拽 讛转讬专 砖转讛讗 讛讗讞转 砖讜讛讛 注讚 砖转讗驻讛 诇讞讘专讜转讬讛 讗讘诇 诇讗 讬讜转专 讜讻谉 谞专讗讛 诪驻专砖"讬 讝"诇:



讜讙诐 讛专"讞 讜讛讙讗讜谞讬诐 讝"诇 讻讱 驻讬专砖讜 讗讘诇 讘诪讛 砖讗诪专讜 讞讻诪讬诐 砖诇砖 谞砖讬诐 注讜住拽讜转 讘讘爪拽 讜讚讗讬 讛讬讬谞讜 砖讗讬谉 诇讛 诇讛谞讬讞 注讬住转讛 讜诇讛诪转讬谉 讻诇诇 讗诇讗 砖转讛讗 注讜住拽转 讘讜 讜谞专讗讛 诇驻讬 驻砖讟讗 砖讘讚专讱 讞讬讜讘 讗诪专讜 砖诇砖讛 讚讜讜拽讗 砖讗驻讬' 讘注住拽 讗讬谉 诇谞讜 讗诇讗 讻住讚专 讛讝讛 砖讗驻讬' 注讜住拽 讗讬驻砖专 砖转讞诪讬抓 讗诐 砖讜讛讛 讛专讘讛 讜诪讛 砖讗诪专谞讜 讘讘专讬讬转讗 讻诇 讝诪谉 砖注讜住拽 讘讘爪拽 讗讬谞讜 讘讗 诇讬讚讬 讞讬诪讜抓 讗驻讬' 诇驻讬 驻砖讟讗 讬"诇 讻讱 讛讬讗 讘讚讬注讘讚 讗讘诇 诇讻转讞讬诇讛 讬讛讘讜 专讘谞谉 砖讬注讜专讗 诪砖讜诐 讙讚专 讜住讬讙 砖诪讗 诪转讜讱 讛注住拽 转诇讗讛 讜转谞讬讞讛 讛注讬住讛 讜转讞诪讬抓 讗讘诇 讛专诪讘"诐 讝"诇 讻转讘 诇拽讜诇讗 砖讗驻讬' 诇讻转讞讬诇讛 讬讻讜诇讛 诇讬砖讛讜转 讜诇讛转注住拽 讻诇 诪讛 砖讗讬驻砖专 讘注讬住转讛 讜讗讬谉 注诇讬讛 讗讬住讜专 讗诇讗 砖诇讗 转谞讬讞 讛注讬住讛 讜转转注住拽 讘讚讘专讬诐 讗讞专讬诐. 讜谞专讗讛 诪讚讘专讬讜 讝"诇 砖讛讜讗 住讜讘专 讚讛讗 讚拽转谞讬 讘诪转谞讬' 砖诇砖 谞砖讬诐 注讜住拽讜转 讘讘爪拽 讗' 注爪讛 讘注诇诪讗 拽诪诇"谉 砖诇讗 讬讟专讬讞讜 讛专讘讛 讜讻讚讬 砖诇讗 讬谞讜讞讜 讛注讬住讛 讗讘诇 讗讬谉 讝讛 讘讞讬讜讘. 讜诪讛 砖讗诪专讜 讘讘专讬讬转讗 讻诇 讝诪谉 砖注讜住拽讜转 讘讘爪拽 讗讬谞讜 讘讗 诇讬讚讬 讞讬诪讜抓 讗驻讬' 诇讻转讞讬诇讛 拽转谞讬. 讻诇诇讜 砖诇 讚讘专 砖诇讗 讘讗讜 讞讻诪讬诐 讗诇讗 诇讜诪专 砖诇讗 转砖讛讛 讛注讬住讛 讻讚讘专讬 专"讙 讘诇讗 注住拽 诇讻转讞讬诇讛 讜讗诐 砖讛讛 讗讬谉 讗住讜专讛 讗诇讗 注讚 讻讚讬 诪讬诇. 讜讗讞讚 诪讙讚讜诇讬 讛讚讜专 讚谉 讜诪讜专讛 诇讛诇讻讛 讜诇诪注砖讛 诇注爪诪讜 讜诇讗讞专讬诐 讜讗讬诇讜 讛讬讜 讛砖诪讜注讜转 讘注诇诪讗 诪讻专讬讞讜转 诇驻专砖 讻谉 诇讛拽诇 讜讚讗讬 讛讬讬谞讜 砖讜诪注讬谉 诇讛诐 讗讘诇 讗讬谉 砖讜诐 专讗讬讛 诇驻讬' 讛讚讞讜拽 讛讝讛 讛讘讗 诇讛拽诇 讗诇讗 诪谞讛讙 讛注讜诇诐 讘诇讘讚 讜讛讜讗 讜讚讗讬 诪谞讛讙 诪讘讟诇 讛诇讻讛 讜诪讘讬讗 转拽诇讛 诇注讜诇诐 讜诪讻谞讬住 讘谞讬 讗讚诐 讘住驻拽 讛转讜' 讜诪讗谉 讚讚讗讬谉 讛讻讬 诇讗 讞讬讬砖 诇拽诪讞讬讛 讜诇讗 讞讬讬住 注诇 讞讬讬 专讜讞讬讛 讜讗注驻"讬 砖讗讬谉 诇谞讜 讙讚讜诇 讘专讘谞讬诐 诪诪砖讛 专讘讬谞讜 讝爪"诇 砖讚谉 讻讱 讗讬谉 诪砖讜讗 驻谞讬诐 讘讛诇讻讛 讜讻诇 砖讻谉 讘讗讬住讜专 讞诪讜专 讻讝讛 讜诇讻转讞讬诇讛. 讻诇 讝讛 诇讛专讬"讟 讝"诇. 讜注讜讚 讛讗专讬讱 讛专讘讛 讜讚讞讛 驻住' 讛专诪讘"诐 讝"诇 讜讻转讘 讘讜讚讗讬 讗驻讬' 讛谞讚讜谉 讘诪砖谞转谞讜 讚专讘谞谉 讚讬谞讗 拽转谞讬 砖讻讱 讬砖 诇谞砖讬诐 讗诇讜 诇注砖讜转 注诇 讻诇 驻谞讬诐 讻住讚专 讛讝讛 讻讬 讗注驻"讬 砖讛讬讛 讗驻砖专 诇讛转讬专 注住拽 讬讜转专 讻讬 讗讬谉 讛讟讘注 诪讞讬讬讘 (注诇 讻诇 驻谞讬诐 讻住讚专 讛讝讛 讻讬) (谞"诇 讻诪讬讜转专 讛诪注转讬拽) 砖讬讞诪讬抓 讘注住拽 讬讜转专 诪讝讛 讞讻诪讬诐 谞转谞讜 砖讬注讜专 讛专讗讜讬 讜讛讬驻讛 讻讬 讘砖讬注讜专 讝讛 诇讗 讬转讞诪抓 注诇 讛专讜讘 讜谞转谞讜 砖讬注讜专 诇讬砖讛 讻砖讬注讜专 注专讬讚讛 讜砖讬注讜专 注专讬讚讛 讻砖讬注讜专 讗驻讬讬讛 讗驻讬' 讘注爪讬诐 讜讙讞诇讬诐 讜拽爪专讜 诇讛诐 讗转 讛砖讬注讜专 讻讚讬 砖诇讗 转讘讜讗谞讛 诇讬讚讬 讗讬住讜专 转讜专讛 讜诇转转 砖讬注讜专 诪住讜讬诐 诇讻诇 诇讗 讛讬讛 专讗讜讬 讻诪讜 砖讗诪专谞讜 讻讬 讘诇讬砖讛 讚转谞讗 讘讬讛 讜讗驻讬讬讛 讛专讗讜讬讬讛 诇砖讬注讜专 注讬住转 驻住讞 讻讚专讻讜 讘专讜专 讛讜讗 砖诇讗 转讘讗 诇讬讚讬 讞讬诪讜抓. 讜讛讗诪讜专讗讬诐 驻讬专砖讜 砖讛讜讗 讻砖讬注讜专 诪讬诇. 讜讻讘专 驻讬专砖转讬 砖诇讗 讗住专讜 讘注讬住讛 诪诇讛谞讬讞 讻讚讬 诇讛讜诇讬讱 讛注讜讙讛 诇转谞讜专 讗诇讗 讻诇 砖注讜砖讜转 讻住讚专 讛讝讛 砖讛讬讜转 砖讬砖 讘谞转讬讬诐 讗讬谞谉 讗讜住专讜转. 讜诪讛 砖讗诪专讜 讻诇 讝诪谉 砖注讜住拽讜转 讘讘爪拽 讛讻讬 驻讬' 讻诇 讝诪谉 砖注讜住拽讜转 讘讘爪拽 讻住讚专 讛讝讛 讜诪讛 砖谞转谞讜 讞讻诪讬诐 住讬诪谞讬 砖讬讗讜专 讜住讬讚讜拽 (讘讻"讬 诪讜住讬祝 诇讗 住诪讻讜 注诇 砖讬讗讜专 讜住讬讚讜拽 讜诇讗 转讜讱 砖讬注讜专 砖谞转谞讜: 讜诇"谞 砖讛谉 讻诪讬讜转专, 讛诪注转讬拽) 诇讗 住诪讻讜 注诇 砖讬注讜专 砖谞转谞讜 讞讻诪讬诐 讜讙诐 诇注谞讬谉 诪诇拽讜转 讜讻专转 砖讗讬谉 讻专转 讘专讜专 讗诇讗 讘讻讱 讜诪砖谞住 (谞"诇 砖专讗砖讬 转讬讘讜转 讛谉 "讜诪讛 砖谞转谞讜 住讬诪谉, 讛诪注转讬拽) 砖讬讗讜专 讜住讬讚讜拽 诇讛讞诪讬专 讘讛 转讚注 砖诇讗 住诪讻讜 注诇 住讬诪谞讬 砖讬讗讜专 讜住讚讜拽 讘砖谞讜诇砖讜 讘驻讜砖专讬谉 讻讚讘专讬 专"讞 讝"诇 (谞"诇 讚讞住专 讻讗谉 转讬讘讜转 讜讗祝 砖讛专诪讘"诐 讜讚讘专讬 讛专"讞 讛谉 讘注谞讬谉 讘爪讬拽讜转 砖诇 讙讜讬诐 讗讚诐 诪诪诇讗 讻专住讜 讜讻讜' 讛诪注转讬拽) 诪讬拽诇 讘讚讘专 讛讛讜讗 讻讘专 讘讬讗专谞讜 砖讗讬谉 讚讘专讬讜 谞讻讜谞讬诐 讜注讚讬讬谉 讗谞讬 讗讜诪专 讻讬 讗祝 诇讚讘专讬 讛专诪讘"诐 讝"诇 讜讛诪拽讬诇讬诐 诇讛转讬专 讘讛谉 诇讻转讞讬诇讛 注"讬 注住拽 讻诪讜 砖讗诪专谞讜 讗讬谞讜 讗诇讗 讻诪讜 砖讚专砖 专讘讗 注"讬 爪讬谞讜谉 讬讚讬诐. 诪注转讛 讗讬谉 诇谞讜 诇讛转讬专 诇讚讘专讬 砖讜诐 讗讚诐 注住拽 诪专讜讘讛 讗诇讗 讘爪讬谞讜谉 讬讚讬诐 诇讻转讞讬诇讛 讜诇讚讘专讬谞讜 讗砖讛 砖注讘专讛 讜诇砖讛 讘诇讗 爪讬谞讜谉 讬讚讬诐 讗住讜专 讗诇讗 砖讛诪拽讬诇讬诐 住讜诪讻讬谉 注诇 讛专诪讘"诐 讝"诇 讘讛讛讬讗 讘讚讬注讘讚 讜讛' 讗诇讛讬诐 讬讻驻专 讘注讚讜. 注"讻 诇讛专讬"讟 讝"诇:



诪转谞讬' 砖讬讗讜专 讬砖专祝 讜讻讜'. 专讘讬谞讜 讗诇驻住讬 讝"诇 驻住拽 讻专' 诪讗讬专 砖砖谞讗讜 专讘讬 讘诇砖讜谉 讞讻诪讬诐:





讛诪讗讬专讬

讜讞讻"讗 砖讗讬谉 诇讛拽诇 讻诇 讻讱 砖讬转讞讬诇讜 讻讜诇谉 讘讘转 讗讞转 讜转讛讗 讛砖诇讬砖讬转 诪诪转谞转 砖讬注讜专 诪专讜讘讛 讻诇 讻讱 讘诇讗 讛转注住拽讜转 讘讘爪拽 讗诇讗 讗讞转 诇砖讛 讜讗讞转 诪拽讟驻转 讜讗讞转 讗讜驻讛 讜驻讬专讜砖 讛讚讘专讬诐 讗讞转 诇砖讛 转讞讬诇讛 讜讻砖诪转讞诇转 诇拽讟祝 诪转讞诇转 讞讘专转讛 诇诇讜砖 讜砖诇讬砖讬转 讗讬谞讛 注讜砖讛 讻诇讜诐 讜讻砖讙诪专讛 专讗砖讜谞讛 拽讬讟讜驻讛 讜砖谞讬讛 诇讬砖转讛 诪转讞诇转 砖谞讬讛 诇拽讟祝 讜砖诇讬砖讬转 诇诇讜砖 讜专讗砖讜谞讛 诪住拽转 讜讛讚讘专 讬讚讜注 砖讛讛讬住拽 谞注砖讛 讘诪讛讬专讜转 讬讜转专 诪谉 讛拽讟讜祝 讜讬讜转专 诪谉 讛诇讬砖讛 讜讗"讻 讻砖讙诪专讛 讝讜 讛讬住拽讛 讜讛转讞讬诇讛 诇讗驻讜转 注讚讬讬谉 诇讗 谞讙诪专讛 诇讬砖转 讛砖诇讬砖讬转 讜诇讗 拽讟讜祝 砖诇 砖谞讬讛 讜谞诪爪讗转 讝讜 讘转讞讬诇转 讗驻讬讬转讛 讜讝讜 讘住讜祝 拽讬讟讜驻讛 讜讝讜 讘住讜祝 诇讬砖转讛 讜谞诪爪讗 讗讞转 诇砖讛 讜讗讞转 诪拽讟驻转 讜讗讞转 讗讜驻讛 讜讻砖讝讜 讛专讗砖讜谞讛 讗讜驻讛 注讜专讻转 讻讻专讜转讬讛 讜谞讜转谞转 专讗砖讜谉 专讗砖讜谉 诇转谞讜专 讜讛专讬 (砖讛专讗砖讜谞讛) [砖讛砖诇讬砖讬转] 诪诪转谞转 诇转讞讬诇转 讗驻讬讬转讛 讛讬住拽 砖谞讬讛 讜讗驻讬讬转讛 讜讛讬住拽 注爪诪讛 讜讛诐 砖谞讬 讛住拽讬诐 专"诇 讛住拽 砖谞讬讛 讜讛住拽 注爪诪讛 讜讗驻讬讬转 砖谞讬讛 讜讗诐 注砖转讛 讻讻专 专讗砖讜谉 讗讞专讜谉 谞诪爪讗转 砖诇讬砖讬转 诪诪转谞转 砖谞讬 讛住拽讬诐 讜砖转讬 讗驻讬讜转 讘诇讗 讛转注住拽讜转 讜讝讛讜 砖讗诪专讜 讘转诇诪讜讚 讛诪注专讘 注诇 讚讘专讬 讞讻诪讬诐 讙诪专讛 讝讜 诇讬砖转讛 讜讝讜 拽讬讟讜驻讛 讜讝讜 讛住拽讛 专讗砖讜谞讛 砖讜讛讛 讻讚讬 讛住拽讛 讜砖谞讬讛 讻讚讬 讛住拽讛 讜讗驻讬讬转 专讗砖讜谞讛 讜砖诇讬砖讬转 砖谞讬 讛住拽讬诐 讜讗驻讬讬讛 讗讞转 讜讗诐 注砖转讛 讻讻专 专讗砖讜谉 讗讞专讜谉 讻讚讬 砖谞讬 讛住拽讬诐 讜砖转讬 讗驻讬讜转 讜讛专讬 诪讻诇 诪拽讜诐 谞诪爪讗讜 讘砖注转 讛转讞诇转 讗驻讬讬转 讛专讗砖讜谞讛 砖诇砖转谉 注住讜拽讜转 讘讘爪拽 讻诇 讗讞转 讘砖诇讛 讗讞转 讗讜驻讛 讜讗讞转 诪拽讟驻转 讜讗讞转 诇砖讛 讜讞讜讝专讜转 讞诇讬诇讛 讜谞诪爪讗转 砖诇讬砖讬转 诪诪转谞转 砖转讬 讗驻讬讜转 讜讛住拽 讗讞讚 讜诇驻注诪讬诐 砖转讬 讗驻讬讜转 讜砖转讬 讛住拽讜转 注诇 讛讚专讱 砖讘讬讗专谞讜 讜讗驻砖专 砖讻诇 讝讛 讘注讬住讛 诪讜注讟转 讻砖讬注讜专 讞诇讛 讜讻谉 讘转谞讜专 拽讟谉 讻砖讬注讜专 讝讛 讗讘诇 讘注讬住讛 讙讚讜诇讛 讜转谞讜专 讙讚讜诇 爪专讬讱 诇讛讝讛专 讘讬讜转专 讗诇讗 砖讗讬谉 专讗讜讬 诇讗砖讛 诇诇讜砖 讘讬讜转专 诪讻砖讬注讜专 讜诪"诪 讻诇诇 讙讚讜诇 讗诪专讜 讘讙诪' 注诇 讻诇 讛注讬住讜转 讻诇 讝诪谉 砖讗讚诐 注住讜拽 讘讘爪拽 讗讬谞讜 讘讗 诇讬讚讬 讞诪讜抓 讜驻讬专砖讜 讘讛 讙讚讜诇讬 讛诪讞讘专讬诐 讘驻讬专讜砖讬 讛诪砖谞讛 讗驻讬诇讜 讬讜诐 讗讞讚 砖诇诐 讜讻谉 专讗讬讛 诪诪讛 砖讗诪专讜 诇"讟 讘' 讘讚诇祝 讗驻讬诇讜 讻诇 讛讬讜诐 讻讜诇讜 讗讬谞讜 讘讗 诇讬讚讬 讞讬诪讜抓 讜驻讬专砖讜 讘讛诇讻讜转 讙讚讜诇讜转 诪驻谞讬 砖讝讛 讻注讜住拽 讘讘爪拽 讜讬砖 讞讜诇拽讬诐 诇讜诪专 砖诇讗 谞讗住专 讻谉 讗诇讗 讘砖讬注讜专 讝诪谉 住讚专 讝讛 讛谞讝讻专 讻讗谉 讘砖诇砖 谞砖讬诐 讗讘诇 诇讻诇 讛讬讜诐 诇讗 讜讝讜 砖诇 讚诇祝 砖讗谞讬 砖讛讜讗 爪讜谞谉 讜诪爪谞谉 讜讗讬谉 讛讚讘专讬诐 谞专讗讬谉 砖讛专讬 住转诐 谞讗诪专讛:



专' 注拽讬讘讗 讗讜诪专 诇讗 讻诇 讛谞砖讬诐 讜诇讗 讻诇 讛注爪讬诐 讜诇讗 讻诇 讛转谞讜专讬诐 砖讜讬诐 驻讬专讜砖 注诇 讚讘专讬 专讘谉 讙诪诇讬讗诇 讛讜讗 诪砖讬讘 砖讗讬谉 专讗讜讬 诇讛拽诇 诇讛转讞讬诇 讘讗讞转 讜诇讛诪转讬谉 讛砖诇讬砖讬转 注讚 砖讬讗驻讜 讛砖转讬诐 砖讗注"驻 砖讗驻砖专 诇砖讬注讜专 讝讛 讘诇讗 讞讬诪讜抓 诪"诪 讬砖 谞砖讬诐 注爪诇谞讬讜转 讗讜 注爪讬诐 诇讞讬诐 讗讜 转谞讜专 砖诇讗 讛讜讞诐 讝讛 讻诪讛 讜诪转讜讱 讻讱 讗注"驻 砖讘讚讬注讘讚 讗驻砖专 诇住诪讜讱 注诇 专讘谉 讙诪诇讬讗诇 讜讘砖注转 讛讚讞拽 讗祝 诇讻转讞讬诇讛 讛讜讗讬诇 讜专' 注拽讬讘讗 诪讜讚讛 讘谞砖讬诐 讝专讬讝讜转 诪"诪 专讗讜讬 诇注砖讜转 讻讚讘专讬 讞讻诪讬诐 诇讛住讚讬专 讗转 讛注谞讬谉 注讚 砖转讛讗 讻诇 讗讞转 诪讛谉 诪转注住拽转 讘砖诇讛 讘诇讗 砖讜诐 讛驻住拽 讜诪转讜讱 讻讱 讗讬谞讜 讘讗 诇讬讚讬 讞诪讜抓 讗驻讬诇讜 诇讝诪谉 诪专讜讘讛 讜讚讜拽讗 讘注讬住讛 讘砖讬注讜专 砖讻讞讛 砖诇 讗砖讛 讗讞转 砖讜诇讟 讘讛 讗讘诇 讗诐 诇砖 注讬住讛 诪专讜讘讛 讗注"驻 砖讗讬谉 专讗讜讬 诇注砖讜转 讻谉 诇讗 讚讬讛 讘讻讱 讜诪"诪 讬砖 诪转讬专讬谉 注诇 讬讚讬 讻诇讬 讛谞拽专讗 注诪诇讛 砖讛讻讞 砖讜诇讟 讘讜 讗祝 讘注讬住讛 诪专讜讘讛 讻讗砖讛 讗讞转 讘注讬住讛 诪讜注讟转 讜讬砖 诪驻拽驻拽讬诐 讘讛 讗讗"讻 讘转谞讗讬诐 砖讛讝讻专谞讜 注诇讬讛 诇诪注诇讛 讘诪砖谞转 讘爪拽 讛讞专砖 讜讞讝专 讗讞"讻 讜讻诇诇 砖讗诐 诪讻诇 诪拽讜诐 转讻讬专 讛讗砖讛 砖讛注讬住讛 拽专讜讘讛 诇讛转讞诪抓 讻讙讜谉 砖专讗讜讛 诪转讞诇转 诇转驻讜讞 讻诪谞讛讙 讛注讬住讛 讛诪转讞诇转 诇讛讞诪讬抓 转诇讟讜砖 讘爪讜谞谉 专"诇 砖转诇讟讜砖 讬讚讬讛 讘诪讬诐 爪讜谞谞讬诐 讜转拽讟祝 讜转爪谞谉 讜讻谉 讛诇讻讛:



讝讛讜 讘讬讗讜专 讛诪砖谞讛 讜驻住拽 砖诇讛 讜诇讗 谞转讞讚砖 注诇讬讛 讘讙诪' 讚讘专 砖诇讗 讘讬讗专谞讜讛讜:



讛诪砖谞讛 讛讞诪讬砖讬转 讜讛讻讜谞讛 讘讛 讘注谞讬谉 讛讞诇拽 讛砖谞讬 讜讛讜讗 砖讗诪专 砖讬讗讜专 讬砖专祝 讜讛讗讜讻诇讜 驻讟讜专 住讬讚讜拽 讬砖专祝 讜讛讗讜讻诇讜 讞讬讬讘 讻专转 讗讬 讝讛讜 砖讬讗讜专 讻拽专谞讬 讞讙讘讬诐 住讬讚讜拽 砖谞转注专讘讜 住讚拽讬讜 讝讛 讘讝讛 讚讘专讬 专' 讬讛讜讚讛 讜讞讻诪讬诐 讗讜诪专讬诐 讝讛 讜讝讛 讛讗讜讻诇讜 讞讬讬讘 讻专转 讗讬 讝讛讜 砖讗讜专 讻诇 砖讛讻住讬驻讜 驻谞讬讜 讻讗讚诐 砖注诪讚讜 诇讜 砖注专讜转讬讜 讗诪专 讛专"诐 驻讬' 讻拽专谞讬 讞讙讘讬诐 砖转住讚拽 讛注讬住讛 住讚拽讬诐 讚拽讬诐 讻砖讛转讞讬诇 讛讞讬诪讜抓 诇讛讻谞住 讘讛 讜讗驻讬' 讛诐 讻拽专谞讬 讞讙讘讬诐 讜讛诇讻讛 讻讞讻诪讬诐:



讗诪专 讛诪讗讬专讬 砖讬讗讜专 讬砖专祝 讜讛讗讜讻诇讜 驻讟讜专 讻诇讜诪专 诪驻谞讬 砖诇讗 讛讞诪讬抓 讻诇 爪专讻讜 讗讘诇 住讬讚讜拽 讬砖专祝 讜讛讗讜讻诇讜 讞讬讬讘 讻专转 诪驻谞讬 砖讛讜讗 讞诪抓 讙诪讜专 讗讬讝讛讜 砖讬讗讜专 讜讗讬讝讛讜 住讚讜拽 砖讬讗讜专 讻拽专谞讬 讞讙讘讬诐 专"诇 砖讗讬谉 住讚拽讬讜 专讞讘讬诐 讗诇讗 讻拽专谞讬 讞讙讘讬诐 讜讻诇 砖诇讗 讛讙讬注讜 诇讝讛 诪爪讛 讛讜讗 讗注"驻 砖讛讻住讬驻讜 驻谞讬讜 讻讗讚诐 砖注诪讚讜 砖注专讜转讬讜 诪爪讚 驻讞讚 砖驻谞讬讜 诪讻住讬驻讬诐 讜住讬讚讜拽 讛讜讗 砖讛转专讘讛 讘住讚拽讬诐 注讚 砖谞转注专讘讜 住讚拽讬讜 讝讛 讘讝讛 讚讘专讬 专' 讬讛讜讚讛 讜讞讻诪讬诐 讗讜诪专讬诐 讝讛 讜讝讛 讞诪抓 讙诪讜专 讛讜讗 讜讛讗讜讻诇讜 讞讬讬讘 讻专转 砖讻诇 砖讬砖 讘讜 住讚拽 讞诪抓 讙诪讜专 讛讜讗 讜讗讬讝讛讜 砖讬讗讜专 砖讛讗讜讻诇讜 驻讟讜专 砖讛讻住讬驻讜 驻谞讬讜 讻讗讚诐 砖注诪讚讜 砖注专讜转讬讜 讜讛诇讻讛 讻讞讻诪讬诐 讜讗注"驻 砖讛讘专讬讬转讗 砖谞讜讬讛 讘砖诐 专' 诪讗讬专 讛讜讗讬诇 讜讘诪砖谞转讬谞讜 谞砖谞讬转 讘砖诐 讞讻诪讬诐 讛诇讻讛 讛讬讗 讜讗祝 讘讙诪专讗 讗诪专讜 讗讬谉 诇讱 讻诇 住讚拽 讜住讚拽 诪诇诪注诇讛 砖讗讬谉 讘讜 讻诪讛 住讚拽讬诐 诪诇诪讟讛:



讝讛讜 讘讬讗讜专 讛诪砖谞讛 讜驻住拽 砖诇讛 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:





转讜住驻讜转 专讬"讚 (诪讛讚讜专讛 转诇讬转讗讛)

讗讜诪专 诇讗 讻诇 讛谞砖讬诐 讜讗诇 讻诇 讛注爪讬诐 讜诇讗 讻诇 讛转谞讜专讬诐 砖讜讬谉 诪讬讻谉 诪讜讻讬讞 砖诇讗讞专 砖诇砖讛 讜拽讬讟驻讛 讛讜讗 诪住拽转 讛转谞专讜 讚讗讬 拽讜讚诐 诇讻谉 爪专讬讱 诇讛住讬拽 讗转 讛转谞专讜 讻讚讬 砖转讛讗 诪讜讻谞转 诇讗驻讜转 诪讬讚 诪讛 讗讬讻驻转 诇谉 讘讬谉 注爪讬诐 诇讞讬诐 诇注爪讬诐 讬讘砖讬诐:





讞讻诪转 砖诇诪讛

讙诪' 讙' 谞砖讬诐 注讜住拽讜转 讘讘爪拽 讗讞转 爪"诇 讻讗讞转. 讜谞"讘 讘住"讗 讗讬谞讜:


专砖"讬 讘讚"讛 讜讗讬讝讛讜 砖讬讗讜专 砖驻讟讜专 讻讜'. 谞"讘 诇讗 讚拽 讘诇讬砖谞讬讛 讚讛讗 讗讬谞讜 驻讟讜专 讻讚诇注讬诇 讘专讬砖 驻讬专拽讬谉 砖讛讜讗 讘讗讝讛专讛 诇专"诪 讜讛讻讬 讛诇"诇 讜讗讬讝讛讜 砖讬讗讜专 砖驻讟讜专 诪讻专转 讜拽"诇:


转讜住' 讘讚"讛 诪讛 砖讞讬讟讛 讻讜' 讚讗讬 讗驻砖专 诇注砖讜转讛 诪讘注专讘 谞"讘 讜转讬诪讗 讛讚专讗 拽讜砖讬讗 诇讚讜讻转讗 讚讬诇诪讗 砖讗谞讬 讛转诐 诪砖讜诐 讚讗讬 讗驻砖专 讻讜' 讜诪讛 讞讬诇讜拽 讬砖 讻砖讛讜讗 诪讚讘专 诇讚讘专讬讛诐 讗讜 诇讚讘专讬 注爪诪讜 讜谞"诇 讚讛讻讬 驻讬专讜砖讜 讚专"讗 讗讜诪专 诇讚讘专讬讛诐 驻讬' 诪讗讞专 砖讗谞讬 诪转讬专 讻诇 讛诪讻砖讬专讬谉 讗驻讬诇讜 诪诇讗讻讛 讙诪讜专讛 讜讗驻砖专 诇注砖讜转谉 诪谉 讛转讜专讛 讘诇讬 拽"讜 讗"讻 谞讛讬 砖讗转诐 讞讜诇拽讬谉 注诇讬 讘诪诇讗讻讛 讚讗讜专讬讬转讗 讘砖讘讜转 讚专讘谞谉 讛讬讛 诇讻诐 诇讛讜讚讜转 诇讬 诪爪讚 讛拽"讜 讜诇讗 诇诪讬驻专讱 诪讬讚讬 诪讗讞专 砖讬砖 诇讬 诇讬诪讜讚 讚讗驻讬诇讜 讘诪诇讗讻讛 讙诪讜专讛 讚砖专讬 讜讚讜"拽. (注讬讬谉 讘诪讛专砖"讗) 讘讗"讚 讜讻"转 讚讙诪专 诪住讜讻讛 讻讜' 谞"讘 讗讘诇 诪诪讬诇讛 诇讬讻讗 诇诪讬诇祝 讻诇诇 诇驻讬 砖谞讻专转讜 注诇讬讛 讬"讙 讘专讬转讜转 讻讚驻专砖讬谞谉 讛转诐 讜拽"诇:





专砖"砖

专砖"讬 讚"讛 诪拽讟驻转 (讘住讜驻讜). 讜诇讗 讛讬转讛 诪住驻拽转 讻诪诇讗 转谞讜专. 专"诇 砖讗讬谉 讚讬 诇诪讗讻讜诇转 讘讬转讛 讘讻诪诇讗 转谞讜专 讗讞讚. 讜讝讛 讟注诐 诇诪讛 砖讛专讗砖讜谞讛 砖讻讘专 讗驻转讛 诪诇讗 转谞讜专 讞讜讝专转 讜诇砖讛. 讜讛诪讙讬讛 砖讛讜住讬祝 诪诇转 讗诇讗 讛砖转讘砖:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪讛讜 转讜讱 讻诇讬 讘注讬谞谉. 注讬讬谉 讟讜专讬 讗讘谉 讞讙讬讙讛 讻讚 注"讗 讚"讛 讚讗讜专讬讬转':


诪转谞讬' 诇讗 讻诇 讛谞砖讬诐. 讻注讬谉 讝讛 讬讘诪讜转 拽讻 注"讘:





驻谞讬 讬讛讜砖注

讘诪砖谞讛 砖讬讗讜专 讬砖专祝 讜讛讗讜讻诇讜 驻讟讜专 讻讜' 讜讞讻"讗 讝讛 讜讝讛 讛讗讜讻诇讜 讞讬讬讘 讻专转 讗注"讙 讚专砖"讬 讻转讘 诇注讬诇 讚祝 诪"讙 讚砖讬讗讜专 讗讬谞讜 专讗讜讬 诇讗讻讬诇讛 讛讜讗讬诇 讜讛讞诪讬抓 拽爪转 讜诇讗 讙诪专 讜讗"讻 讗诪讗讬 讞讬讬讘 讻专转 讚讗驻讬诇讜 诪诇拽讜转 诇讗 诇讞讬讬讘 讚讛讗 拽讬"诇 讚讻诇 讗讬住讜专讬谉 讗讬谉 诇讜拽讬谉 讗诇讗 讻讚专讱 讗讻讬诇转谉 讜讗驻讬' 讞诪抓 讘讻诇诇 (讜谞专讗讛 讚讜讞拽 诇讜诪专 讚诇讞讻诪讬诐 专讗讜讬 诇讗讻讬诇讛 讚诇讗 砖讬讬讱 诪讞诇讜拽转 讘讻讛"讙 讘诪爪讬讗讜转 讜讘讚讘专 讛诪讜讞砖) 讗诇讗 讚谞专讗讛 诪"砖 专砖"讬 砖讗讬谞讜 专讗讜讬 诇讗讻讬诇讛 讛讬讬谞讜 砖讗讬谉 专讗讜讬 诇讗讻讬诇讛 讙诪讜专讛 讻诪讜 讞诪抓 讙诪讜专 讛讜讗讬诇 讜注讚讬讬谉 诇讗 讙诪专 讞讬诪讜爪讜 讗讘诇 诪"诪 讛讜讬 砖驻讬专 讚专讱 讗讻讬诇转谉 诪砖讜"讛 诪讞讬讬讘讜 专讘谞谉 讜诪讛 砖讬砖 诇讚拽讚拽 讘诪砖谞转讬谞讜 讜讘讘专讬讬转讗 讚讘住诪讜讱 诇注谞讬谉 驻住拽 讛诇讻讛 讘砖讬讟转 讛专讬"祝 讜讛专讗"砖 讝"诇 讻转讘转讬 诇注讬诇 讘讗专讬讻讜转 注"砖:





讬讚 讚讜讚

讗祝 讛专讜讚讛 讜谞讜转谉 诇住诇 讛住诇 诪爪专驻谉. 注讬讬谉 谞讚讛 讝 讚状讛 讜诪拽驻转:


讝讛 讛讻诇诇 转驻讞 转诇讟讜砖 讘爪讜谞谉. 注讬讬谉 诪拽讜诐 砖诪讜讗诇 住讬诪谉 住状讙:


讻诇 讝诪谉 砖注讜住拽转 讘讘爪拽 讻讜壮 诪专讻讘转 讛诪砖谞讛 讞状讘 驻"讛 讚讞诪抓 讛讬状讙:


转讜住壮 讚状讛 诇状砖. 注讬讬谉 讚讘专讬 讗诪转 讘拽讜谞讟专住讬诐 讚祝 爪状讟 注状讙 讜注状讚:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

